新聞小主播 低年級組文稿
大家好！歡迎收看快樂電視台，下背係今晡日愛報導个新聞
根據癌症關懷基金會調查發現，除忒學校提供个營養午餐，其他兩餐有六成學童外食，平均逐日每一个學童都有一餐外食。故所差毋多逐日都會食著無健康个食品，有油炸物、零嗒點心摎攞糖飲料這兜。基金會董事長陳月卿指出，這下个兒童食忒多油炸食品，使得(造成)兒童大箍个比率乜增加(亦多)，故所有兜仔兒童年紀輕輕就得到高血壓等慢性病。

營養師黃書宜建議政府，增派營養師入去學校，加強健康教育。不但學校，爺哀閣較應該控管學童飲食，摎食物中个鹽、糖摎油控制在標準值內，乜愛鼓勵細人仔多食青菜水果，營養平均維護身體健康。
2014總統教育獎得獎名單出來，南投縣旭光高中高玉凡、大成國中陳振榮、前山國小莊竣凱等同學，突破困難環境認真打拼，得著這份榮譽，實至名歸，7月初4就要去總統府領獎。
高玉凡係仁愛鄉布農族个細阿妹仔，旭光高中空手道選手，爺哀(父母)離婚後由阿爸照顧，在佢10歲个時節，阿爸因為發病過身，轉由年老的阿婆摎佢帶大，從小就磨練出獨立自主个性情。
埔里大成國中陳振榮，自幼(從小)就有畫圖个天分，因為家庭个因素直到小學六年生正開始學習美術創作，國中一年生个時節煞診斷出有『閱讀障礙』，毋過佢个認真摎對畫圖个熱情，總會分佢在畫圖比賽中得著很好个成績。
竹山前山國小莊竣凱同學，阿爸很早就過身，阿姆獨力摎佢和阿哥帶大，佢時常(輒常)到市場摎阿姆帶手，在艱苦个環境中猶係樂觀煞猛，參加閣多項學校外面个語文競賽時常(逐擺都有)得獎。
【氣象報導】
老古人講：芒食五月節粽，襖婆毋好入甕。就係講五月節前後天氣變化大，一下冷一下熱，愛細意加著一領衫，莫寒到。接下來个節氣係夏至，有一句話係恁樣講：「夏至，好(愛)食無愛去」，表示夏至个天氣已經熱到分人頭昏腦疺，哪都無想去。雖然有人愛請食飯，乜因為忒熱無想出門。故所，「夏至」雖然毋係最熱个，毋過出門的時節，猶係愛記得做好防曬个準備，正毋會發痧喔！
以上新聞報導到這，𠊎係第【】號，感謝大家个收看
新聞小主播 高年級組、國中組 文稿
大家好！歡迎收看快樂電視台，下背係今晡日愛報導个新聞
【國內新聞】
五月三十一日係「世界無菸日」，世界各地都有相關个活動。臺北市衛生局健康管理處長林莉茹表示，『菸害防制法』雖然已經規範高中職以下學校个室內外場所禁止㗘菸，毋過無摎學校周邊个人行道納入禁菸場所來規範。假使有民眾在人行道㗘菸，學校師生容易受著二手菸个傷害。為著分學校周邊變成無菸環境，台北市已經在二十一个學校周邊設置無菸人行道，違規㗘菸个民眾，依法做得罰兩千箍到一萬箍。

　世界衛生組織駐中國代表施賀德表示，中國㗘菸人口差毋多有三億人，逐年因為㗘菸來死亡个大約有一百萬人，雖然中國在二○○六年簽約『世界衛生組織菸草控制框架公約』，毋過菸盒仔頂只用純文字標示的效果有限。佢建議愛用圖形，這圖形盡少愛有菸盒仔一半大。

　另外，法國政府也考慮禁止在公共場所㗘電子菸，法國衛生部長『杜倫』表示，電子菸毋係普通產品，一定愛摎傳統菸共樣个管制，包含做毋得在公共場所㗘，做毋得賣分十八歲以下个後生仔。
【國際新聞】
假使你逐日正有18箍美金（大約五百箍台幣）个工資，你會做麼个？在印度，有一个計程車司機『葛茲‧賈拉魯丁』，佢講​：「因為爺哀無錢，𠊎正讀到小學三年生就無法度繼續讀書。在𠊎看到還有按多無屋好轉个細人仔，𠊎​就有創辦孤兒院个想法。」佢个收入雖然微薄，毋過佢在印度『加爾各答』城外60公里的地方，創辦一間孤兒院，收養150名細人仔，接等佢閣希望做得起一間有宿舍个學校，分窮苦个細人仔有讀書个機會，佢講只愛有愛心繼續打拼一定做得達成願望。

【氣象報導】
老古人講：芒(無)食五月節粽，襖婆毋好入甕。就係講五月節前後天氣變化大，一下冷一下熱，愛細意加著一領衫莫寒到。接下來个節氣係夏至，有句話係恁樣講个：「夏至，好食無愛去」，表示夏至个天氣已經熱到分人頭昏腦疺，哪都無想去。雖然有人愛請食飯，乜因為忒熱無想出門。故所，「夏至」雖然毋係最熱个，毋過出門个時節猶係愛記得做好防曬个準備，正毋會發痧喔！
以上新聞報導到這，𠊎係第【】號，感謝大家个收看
新聞小主播 高年級、國中組 文稿
大家好！歡迎收看快樂電視台，下背係今晡日愛報導个新聞
【國內新聞】
2014總統教育獎得獎名單出來，南投縣旭光高中高玉凡、大成國中陳振榮、前山國小莊竣凱等同學，突破困難環境認真打拼，得著這份榮譽，實至名歸，7月初4就要去總統府領獎。
高玉凡係仁愛鄉布農族个細阿妹仔，旭光高中空手道選手，爺哀(父母)離婚後由阿爸照顧，在佢10歲个時節，阿爸因為發病過身，轉由年老的阿婆摎佢帶大，從小就磨練出獨立自主个性情。
埔里大成國中陳振榮，自幼(從小)就有畫圖个天分，因為家庭个因素直到小學六年生正開始學習美術創作，國中一年生个時節煞診斷出有『閱讀障礙』，毋過佢个認真摎對畫圖个熱情，總會分佢在畫圖比賽中得著很好个成績。
竹山前山國小莊竣凱同學，阿爸很早就過身，阿姆獨力摎佢和阿哥帶大，佢時常(輒常)到市場摎阿姆帶手，在艱苦个環境中猶係樂觀煞猛，參加閣多項學校外面个語文競賽時常(逐擺都有)得獎。
【國際新聞】
假使你逐日正有18箍美金（大約五百箍台幣）个工資，你會做麼个？在印度，有一个計程車司機『葛茲‧賈拉魯丁』，佢講​：「因為爺哀無錢，𠊎正讀到小學三年生就無法度繼續讀書。在𠊎看到還有按多無屋好轉个細人仔，𠊎​就有創辦孤兒院个想法。」佢个收入雖然微薄，毋過佢在印度『加爾各答』城外60公里的地方，創辦一間孤兒院，收養150名細人仔，接等佢閣希望做得起一間有宿舍个學校，分窮苦个細人仔有讀書个機會，佢講只愛有愛心繼續打拼一定做得達成願望。

【氣象報導】
老古人講：芒(無)食五月節粽，襖婆毋好入甕。就係講五月節前後天氣變化大，一下冷一下熱，愛細意加著一領衫莫寒到。接下來个節氣係夏至，有句話係恁樣講个：「夏至，好食無愛去」，表示夏至个天氣已經熱到分人頭昏腦疺，哪都無想去。雖然有人愛請食飯，乜因為忒熱無想出門。故所，「夏至」雖然毋係最熱个，毋過出門个時節猶係愛記得做好防曬个準備，正毋會發痧喔！
以上新聞報導到這，𠊎係第【】號，感謝大家个收看

